GiliGold/VAD_KnessetCorpus huggingface dataset:
יובל ארבל:
 למעשה, אין גם תרחיש רשמי ומסודר, שנבדק בצורה מדעית וצריך לסיים אותו, ולאחריו לעשות גם הגנה על המצוקים ועל החופים ונושא הניקוז
יובל ארבל:
 וגם נושא הניקוז וביוב
יובל ארבל:
  עכשיו, בגשמים החזקים שמתרחשים, ביוב זורם ברחובות, זורם לנחלים ולים, בגלל חיבורים צולבים
יובל ארבל:
 זה קשור לשינויי אקלים כי הם מופעי הגשם הם קיצוניים  יותר ויש לנו עוצמות גשם חזקות, וימי גשם עם יותר גשם, ויש לנו יותר גלישות של ביוב בגלל חריגה מתקנות
יובל ארבל:
  בגלל שהמשרד להגנת הסביבה לא אוכף  והרשויות המקומיות לא מקיימות את תקנות מניעת זיהום מים, שגורמות לכך שחיבורים צולבים בין ניקוז לביוב גורם לגלישת ביוב לים ולנחלים ומזהם, והים סגור
יובל ארבל:
 הים סגור הרבה ימים בשנה
יובל ארבל:
 אחד הדברים הטובים במירכאות הוא שיש יותר ימים חמים בחורף
יובל ארבל:
 אנשים הולכים לשחות בים והם לא יכולים לעשות זאת בגלל הביוב שזורם שם
יובל ארבל:
      לגבי המיטיגציה – דיברו פה שמס פחמן אולי לא יתקדם
יובל ארבל:
 ואם מס פחמן לא מתקדם, יש בחוק אוויר נקי אפשרות לצמצם פליטות של זיהום אוויר ופליטות של גזי חממה
יובל ארבל:
 זה קיים משנת 2011 כשהחוק עבר
יובל ארבל:
 זה נקרא תקנות היטלי פליטה בחוק אוויר נקי
יובל ארבל:
 המשרד להגנת הסביבה כבר יותר מעשר שנים מסרב למעשה
יובל ארבל:
 הוא בהתחלה דחה ודחה, אבל עכשיו הטענה שלו היא שאין צורך כי יהיה מס פחמן
יובל ארבל:
 אבל אין מס פחמן
יובל ארבל:
 אפשר היה לצמצם את פליטות גזי החממה וזיהום האוויר, שגורמים לתמותה ולתחלואה והורג אנשים, אם היו מקיימים את החוק וכותבים תקנות של היטלי פליטה
יובל ארבל:
 ראינו את זה בהיתרי הזרמה לים
יובל ארבל:
 יש צמצום אדיר של הזרמות לים בעשור האחרון בזכות תקנות היטלי הזרמה לים
יובל ארבל:
 כשיש היטלים, התעשייה יודעת להסתדר ולצמצם את זה
יובל ארבל:
 אני מבקש מהכנסת ומכבוד היושב-ראש לאכוף שהחוקים יקוימו
יובל ארבל:
 תודה רבה
מיקי לוי:
האם יש מישהו שמאוד מאוד דחוף לו לקבל דקה? אני ממש חורג
מיקי לוי:
 אין, ואני שמח על כך
מיקי לוי:
 יובל ממשרד המבקר המדינה, האם תרצה להוסיף?
יובל חיו:
כמו שאמרתי, אנחנו כרגע בביקורת מעקב
יובל חיו:
 מבחינתנו, הישיבה הזו היא נדבך בביקורת הזו
יובל חיו:
 כמו שאמרתי, בחודש אוקטובר אנחנו נוציא מסמך נוסף, ויאמר המבקר את דברו מתוך כוונה שהדברים האלה יתקדמו
יובל חיו:
 כרגע בגזרות לא מבוטלות, אין תמונה אופטימית
יובל חיו:
 אבל אנחנו כביקורת נישאר אופטימיים
מיקי לוי:
לסיכום הדיון המאוד מאוד רחב הזה:  לא מדובר פה בנושא שוליים, כמו שהתייחסנו אליו פעם
מיקי לוי:
   גורמים שונים בעבר, כולל ראשי מדינה, התייחסו אליו בזלזול
מיקי לוי:
 מדובר בנושא שנמצא במרכז סדר-היום הבין-לאומי והוא חייב, חייב, לקבל את הביטוי שלו גם בישראל
מיקי לוי:
 הוא משפיע על כל תחומי החיים שלנו, על עתיד ילדנו, ואני יכול להוסיף גם נכדנו
מיקי לוי:
 ככל שהזמן יעבור, לאי הטיפול באתגר הזה יהיו השפעות כלכליות, בריאותיות, קשות מאוד
מיקי לוי:
 נזרקים אלפים מיליארדי לקרקעית הים, אין הגדרה אחרת, וישראל לא ערוכה, נקודה
מיקי לוי:
 זה דוח קשה מאוד, ישראל לא ערוכה
מיקי לוי:
 הדוח הזה משתמע לשתי פנים
מיקי לוי:
  משרדי הממשלה לא יכולים לזלזל באירוע הזה כי הוא  יהפוך להיות נקודתי, וגם מבחינה בין-לאומית עבורנו, וגם כי חשוב לקחת חלק במאמץ הבין-לאומי למען עתיד ילדנו ועתיד האנושות בכלל
מיקי לוי:
      אם מס הפחמן לא יקודם, כל נושא התקציב ייתקע
מיקי לוי:
 תומר, אני פונה אליך, אני פונה למשרד האנרגיה ולמשרד לאיכות הסביבה
מיקי לוי:
 בעיניי, אלו שלושת המשרדים שנושאים באחריות לנושא חוק הפחמן
מיקי לוי:
 אתם לא תוכלו לברוח מהאחריות הזו
מיקי לוי:
 מבחינתי, תעבירו את זה לשרים ולמנכ"לים שלכם
מיקי לוי:
 אם לא תקדמו את זה, אני אקח הימור ואנסה לקדם זאת כחוק של הוועדה עצמה
מיקי לוי:
 אני לא רוצה להיות שם
מיקי לוי:
 זה חייב להיות חוק ממשלתי, ראוי שזה יהיה חוק ממשלתי
מיקי לוי:
  הקברניטים צריכים להבין שנזרקים  מיליארדי יורו או מיליארדי דולרים, לא מיליונים, לקרקעית הים
מיקי לוי:
 אלו כספים שיכולנו לעשות בהם שימוש עתידי למען הארץ הזו
מיקי לוי:
      הקריאה המרכזית, מעבר לדיון שכל אחד צריך לעשות בעצמו, היא נושא קידום חוק הפחמן
מיקי לוי:
 חייבים לטפל בנושא הזה
מיקי לוי:
 אני מעריך שנוכל מזה לצאת החוצה לנושאים נוספים
מיקי לוי:
 יהיה תקצוב, כסף ועוגן מרכזי כך שנוכל לעשות את זה
מיקי לוי:
  מישהו כאן הזכיר את התחנות הפחמיות במדינת ישראל
מיקי לוי:
 האמת, אני בכלל לא מבין למה לא מקדמים את זה
מיקי לוי:
 מדינת ישראל הפכה למעצמת גז
מיקי לוי:
 מה עוצר מדינה, שמוגדרת כסטארט אפ ניישן, השנייה בעולם לאחר ארצות הברית,  עם אוכלוסייה קטנה יחסית, מלעשות את זה כשהגז נמצא בהישג יד? זה נשגב מבינתי
מיקי לוי:
 זה ממש, אבל ממש,  משרד האנרגיה
מיקי לוי:
 כמובן רשות החשמל וכל מי שבתוך העסק הזה
מיקי לוי:
     במהלך כל הדיון הזה עלה היעדרו של גוף מתכלל
מיקי לוי:
  המשרדים עושים מאמץ
מיקי לוי:
 כל אחד לוקח את דוח המבקר ופורט אותו לפרוטות ואומר מה עשה ומה לא עשה
מיקי לוי:
 צריך גוף מתכלל
מיקי לוי:
  אני חושב שהשרה לאיכות הסביבה אם ב-50% מהזמן שלה תעסוק רק בדוח הזה, רק בתכלול המשרדים
מיקי לוי:
 או אולי הקמת רשות במשרדה, אני לא יודע
מיקי לוי:
  הקימו כול כך הרבה רשויות, פיזרו את המשרדים
מיקי לוי:
 אני לא רוצה להכניס עניינים פוליטיים
מיקי לוי:
 באמת הקמת רשות, משרד וגוף מתכלל
מיקי לוי:
  מישהו כאן אמר משרד רק לנושא הזה
מיקי לוי:
  אם פיצלו את משרד העבודה והרווחה לשניים כדי לתת כיסאות, וזו לא בעיה שלכם אלא בעיה שלי כפוליטיקאי, אני לא אפול מהכיסא אם יבנו משהו כזה גדול לנושא כזה עצום שהוא בנפשנו
מיקי לוי:
     הדיון היה רחב וממצה
מיקי לוי:
 לא סיימנו את העבודה, בקושי התחלנו אותה
מיקי לוי:
 אני רוצה להודות לכם כמשרד מבקר המדינה
מיקי לוי:
 אנחנו לא הולכים לשום מקום
מיקי לוי:
 אנחנו נקבע דיון
מיקי לוי:
 כיוון שהכנסת באוגוסט יוצאת לפגרה ויש את הכנס הזה באבו-דאבי, אז הזמן או המועד שאנחנו יכולים הכי רחוק לעשות מהמועד הזה של היום הוא משהו בסביבות יולי, לפני יציאת הכנסת לפגרת הקיץ
מיקי לוי:
 אנחנו נעשה מאמץ, נזיז לצד דיונים נוספים,  ונכניס עוד שעתיים לנושא הדיון הזה שאולי יהיה דיון הכנה לכנס באבו-דאבי ואנשים עוד יוכלו לתקן כמה דברים
מיקי לוי:
 כי בושתנו  יכולה להיות כלפי  עם ועולם בוועידה הזו, וגם כי אנחנו חייבים לתקן
מיקי לוי:
  אנחנו נקבע עוד דיון, לא נעזוב את זה
מיקי לוי:
 אנחנו נזמין את כל המעורבים
מיקי לוי:
 הפעם אני מבקש להזמין מישהו מהמל"ל או ממשרד ראש הממשלה
מיקי לוי:
 הם גלגל מרכזי שצריך להניע את כל המערכת הזו
מיקי לוי:
          תודה רבה לכולם ואחר צוהריים טובים
מיקי לוי:
 ישיבה זו נעולה
מיקי לוי:
בוקר טוב
מיקי לוי:
 מוצע להקים את ועדת המשנה לביטחון, יחסי חוץ וקשרי מסחר בין-לאומיים
מיקי לוי:
 על פי החוק תפקידה של הוועדה להחליט בענייני חיסיון של דוחות מבקר המדינה או חלקים מהם וכן לדון באופן מהותי בדוחות החסויים
מיקי לוי:
      מוצע כי חברי הוועדה יהיו מיקי לוי, יושב ראש ועדת המשנה, חבר הכנסת שמעון משה רוט, חבר כנסת חדש מאגודה שאנחנו מאחלים לו בהצלחה, חבר הכנסת אוריאל בוסו, חברת הכנסת טלי גוטליב, חבר הכנסת חיליק טרופר
מיקי לוי:
 אני מאחל לכולם בהצלחה
מיקי לוי:
     מי בעד אישור הרכב הוועדה? 3
מיקי לוי:
 אין נמנעים ואין מתנגדים
מיקי לוי:
אושר
מיקי לוי:
אושר פה אחד
מירב בן ארי:
 אמרו משה סעד
מירב בן ארי:
 לא טלי גוטליב
מיקי לוי:
 טלי גוטליב
מיקי לוי:
 סוכם
מיקי לוי:
      ההצעה התקבלה פה אחד
מיקי לוי:
      תודה רבה
מיקי לוי:
בוקר טוב לכולם
מיקי לוי:
 אנשי משרד מבקר המדינה, ברוכים הבאים
מיקי לוי:
 תודה על העשייה
מיקי לוי:
     עברתי על הדוח על טיפול הרשויות המקומיות במבנים מסוכנים וסימנתי לעצמי נושאים שמעניינים אותי ואשאל שאלות
מיקי לוי:
 בלשון המעטה, המצב לא מרנין
מיקי לוי:
 הגיע הזמן שמדינת ישראל, אחרי כל כך הרבה שנים, תתייצב על עצמה בעניין הזה
מיקי לוי:
 ידי הממשלה לא נקיות
מיקי לוי:
 היא מפילה הרבה נושאים על הרשויות המקומיות ועל השלטון המקומי כי זה נוח לה
מיקי לוי:
 ננסה לקבל איזה שהן החלטות בנושאים האלה
מיקי לוי:
      בוקר טוב ושלום לכולם
מיקי לוי:
 אנשי מבקר המדינה, בבקשה
מיכל רוזין:
בוקר טוב לאדוני היושב ראש
מיכל רוזין:
 בוקר טוב למשתתפים בדיון
מיכל רוזין:
 אני אציג בקצרה את הממצאים העיקריים של הדוח
מיכל רוזין:
 אני מנהלת החטיבה לביקורת השלטון המקומי
מיכל רוזין:
     הדוח התפרסם ביולי 2022
מיכל רוזין:
 הדוח נעשה בתקופה שבין יוני לנובמבר 2021 והוא כלל ארבע רשויות מקומיות עיקריות – באר שבע, בת ים, קריית ים ועיריית תל אביב-יפו
מיכל רוזין:
 כמובן בדקנו גם את משרדי הממשלה – משרד הפנים ומשרד הבינוי והשיכון
מיכל רוזין:
      במסגרת הביקורת גם נשלחו שאלונים ל-40 רשויות מקומיות
מיכל רוזין:
     הביקורת החלה ובזמן שהיינו בעבודת השדה קרס המבנה בחולון, בספטמבר 2021, וזה מראה לנו את החשיבות של הטיפול בנושא הזה
מיכל רוזין:
     מעורבות השלטון המרכזי
מיכל רוזין:
 המדינה לא ערכה הסדרה מקיפה להסדרת אחזקה ארוכת טווח של מבנים
מיכל רוזין:
 השנים עוברות והמבנים מתיישנים ואין שום תכנית הסדרה
מיכל רוזין:
 כמו כן מצאנו שאין ממשקי עבודה בין הרשויות המקומיות לבין משרדי הממשלה לטיפול במבנים מסוכנים
מיכל רוזין:
 בעצם אין גורם מתכלל שמטפל בנושא הזה ברמה הכוללת
מיכל רוזין:
     ההמלצה של הדוח הייתה שצוות בין-משרדי שהוקם בעקבות קריסת המבנה בחולון ימשיך בפעולותיו לקידום הטיפול בנושא המבנים המסוכנים לרבות קידום מדיניות בנושא, בחינת קידום הנושא על ידי גורם מתכלל ובחינת מנגנונים שגובשו במדינות אחרות בעולם לטיפול במבנים
מיכל רוזין:
 בעניין הזה אני רוצה לומר שעד כמה שהצלחנו לברר בתקופה האחרונה, נדמה לי שהצוות לא כל כך התכנס והודיע שהוא לא מתכנס את זה צריך לברר בדיון
מיקי לוי:
הצוות שמונה, על ידי?
מיכל רוזין:
הצוות הבין-משרדי שהוקם בעקבות קריסת המבנה בחולון
מיקי לוי:
באחריות מי זה היה?
אראל מרגלית:
זה לא מדויק
מיכל רוזין:
נשמח לשמוע
מיכל רוזין:
     נושא של חוקי עזר
מיכל רוזין:
 בסמכות רשויות מקומיות לחוקק חוקי עזר
מיכל רוזין:
 אחד הנושאים הוא נושא של מבנים מסוכנים
מיכל רוזין:
 דבר ראשון הוא שבחקיקה אין בכלל אין הגדרה מהו מבנה מסוכן ואין הוראות כיצד לטפל במבנה כזה
מיכל רוזין:
 מבדיקה של כלל הרשויות עולה שרק ל-19 אחוזים מהרשויות אין חוק עזר שעוסק במבנים מסוכנים ול-86 אחוזים יש, אבל לא תמיד החוק הזה עדכני
מיכל רוזין:
 ההמלצה הייתה שמצד אחד משרד הפנים יפעל מול הרשויות המקומיות לעדכן את חוקי העזר ומצד שני הרשויות יפעלו גם לעדכן גם למי שאין, לחוקק חוקי עזר בתחום
מיכל רוזין:
     נושא של דיוני מעקב ובקרה אחרי מבנים מסוכנים והקמת יחידה לטיפול במבנים מסוכנים
מיכל רוזין:
 מתוך 44 הרשויות שנבדקו, 89 אחוזים מהן כלל לא קיימו דיונים במועצת הרשות בנושא של מבנם מסוכנים
מיכל רוזין:
 משרד הפנים לא קבע הוראות להקמה על יחידה ייעודית לטיפול במבנים מסוכנים וכך גם לגבי תקן של העובדים הנדרש ביחידה וההכשרה שלהם
מיכל רוזין:
     ההמלצה הייתה לרשויות המקומיות ולוועדות המקומיות לתכנון ובנייה לערוך דיונים תקופתיים כדי לקדם את הנושא של טיפול במבנים מסוכנים
מיכל רוזין:
 למשרד הפנים הומלץ לשקול להנחות את הרשויות המקומיות בעניין של הקצאת יחידה לטיפול במבנים מסוכנים ותקן כוח אדם שנדרש לנושא
מיכל רוזין:
     בדיקת יזומות לאיתור מבנים מסוכנים
מיכל רוזין:
 נמצא שאין חובה לבדוק תקופתית מבנים לבחינת היציבות שלהם והמצב הפיזי שלהם
מיכל רוזין:
 היום זה מבוסס על כך שפיקוח רואה או שתושבים מתקשרים ורואים אבל אין משהו יזום
מיכל רוזין:
 ב-89 אחוזים מהרשויות שנבדקו, לא גיבשו תוכנית עבודה לאיתור ולטיפול במבנים מסוכנים ולא ביצעו סקר בנושא הזה בתחומן
מיכל רוזין:
     ההמלצה הייתה שהרשויות המקומיות יכינו תוכניות עבודה לבדיקת מבנים מסוכנים בתחומן על פי קריטריונים שהם יקבעו כדי לאתר מבנים מסוכנים ושמשרד הפנים, בשיתוף עם משרד השיכון, יבחן את הצורך בקידום ההמלצה לחייב בביצוע בדיקות מבנים תקופתיות, לגבש הנחיות לרשויות כדי שתהיה גם אחידות מסוימת בין הרשויות ולגבש תוכנית רב-שנתית
מיכל רוזין:
     בדיקה ראשונית של מבנה החשוד כמסוכן
מיכל רוזין:
 60 אחוזים מהרשויות שנבדקו לא קבעו זמן מרבי לבדיקת מבנה החשוד כמסוכן
מיכל רוזין:
 מצאנו לפעמים פרקי זמן שמוגדרים, שהם לא היו מדידים
מיכל רוזין:
 היה כתוב מיידי
מיכל רוזין:
 בתנודתיות בין ארבע הרשויות שבדקנו לעומק, זה נע בין שעתיים למיידי או מה שכתוב זמן סביר
מיכל רוזין:
 זאת אומרת, זה מנעד מאוד מאוד רחב
מיכל רוזין:
 142 מבנים שנבדקו, מצאנו שבחלוף 60 ימים מיום שהתקבלה ההודעה שהמבנה חשוד כמבנה מסוכן בעצם לא נעשה שום טיפול במבנה
מיכל רוזין:
      ההמלצה לרשויות המקומיות הייתה לקבוע פרקי זמן מדידים לבדיקת המבנים החשודים כמבנים מסוכנים ולקבוע מתווה שיבטיח ביצוע מעקב ובקרה אחר ביצוע הבדיקות בשטח
מיכל רוזין:
     הכרזה על מבנה מסוכן
מיכל רוזין:
 למעשה קיימת אי בהירות בסיווג של מבנה מסוכן ברשויות שנבדקו
מיכל רוזין:
 רשויות לא קבעו קריטריונים מפורטים להכרזה על מבנה מסוכן או על הסרת ההכרזה על מבנה כמסוכן
מיכל רוזין:
 ההמלצה הייתה שהם יקבעו קריטריונים
מיכל רוזין:
 בטבלה רואים את מספר המבנים ברשויות וכמה מהם הוכרזו כמסוכנים
מיכל רוזין:
     ניהול הליכי אכיפה והטלת קנסות
מיכל רוזין:
 מצאנו בארבע הרשויות שעשרות תיקים פעילים בטיפול יחידת מבנים מסוכנים או התביעה העירונית אבל חלקם כבר מטופלים מזה עשור - התיק נפתח אבל בעצם לא הסתיים הטיפול בו - והסכנה שנשקפת מהמבנים המסוכנים עדיין קיימת
מיכל רוזין:
 הרשויות שנבדקו לא הטילו קנסות על בעלי מבנים מסוכנים שלא תיקנו את הליקויים
מיכל רוזין:
     ההמלצה הייתה שעל הרשויות לפעול על מנת להביא לסיום הטיפול במבנים המסוכנים ולמיצוי האמצעים העומדים לרשותן מול בעלי המבנים כדי להבטיח טיפול יעיל במבנים
מיכל רוזין:
      תיקון ליקויים על ידי הרשויות המקומיות
מיכל רוזין:
 חלק מהרשויות המקומיות תיקנו ליקויים במבנים מסוכנים בלי שקבעו תבחיני שהגדירו באילו מקרים תתקן הרשות את המבנה ובאילו מקרים בעלי הבתים יתקנו
מיכל רוזין:
 חלק תיקנו חלק מהליקויים ופטרו את בעלי המבנים מהתשלום עבור התיקון
מיכל רוזין:
      ההמלצה הייתה שעל הרשויות לקבוע תבחינים לתיקון ליקויים במבנים מסוכנים ולחייב את בעלי המבנים בעלויות התיקון או להחליט מי פטור
מיכל רוזין:
 כמו כן לפרסם את התבחינים האלה כך שיהיו ידועים לכולם
מיכל רוזין:
     פרסום מידע על מבנים מסוכנים
מיכל רוזין:
 נמצא שמשרד הפנים לא הנחה את הרשויות המקומיות בנוגע למידע שעליהם לפרסם לציבור על מבנים מסוכנים בתחום הרשות
מיכל רוזין:
 כ-97 אחוזים מהרשויות שנבדקו לא מפרסמות את רשימת המבנים המסוכנים, דבר שמאוד חשוב לפרסם לציבור כדי שידע איזה מבנים בתחום הרשות הם מבנים מסוכנים
מיכל רוזין:
     ההמלצה הייתה שעל הרשויות לנהוג בשקיפות ולפרסם את המידע לציבור ושמשרד הפנים יפעל להנחות את הרשויות לפרסם את המידע
מיכל רוזין:
     טיפול במבני ציבור
מיכל רוזין:
 עד עכשיו דיברנו על מבנים שהם מבנים פרטיים אבל יש גם מבנים שהם מבני ציבור
מיכל רוזין:
 לגבי משרד החינוך נמצא שהוא לא קבע חובה לבדוק מפעם לפעם את יציבותם של מבני החינוך בפרט כתלות של גיל המבנה
מיכל רוזין:
 ביתר משרדי הממשלה נמצא שהם לא פרסמו כל הנחיות או נהלים לבצע בדיקות במבני ציבור שקשורים אליהם
מיכל רוזין:
     ההמלצה הייתה למשרד הפנים ומשרד השיכון שיפיצו לרשויות הנחיות לגבי דרך הטיפול במבני ציבור, בדיקה של מבנים שחשודים כמסוכנים, וכי הרשויות יעשו בדיקות בטיחות לכלל מבני הציבור בתחומן ויסדירו את הליך הטיפול במבני ציבור שחשודים כמסוכנים
מיכל רוזין:
     נושא נוסף הוא נושא של אמצעי סיוע לבעלי מבנים מסוכנים ולמחזיקים בהם
מיכל רוזין:
 ראינו שבעקבות הבניין שקרס בחולון, בעצם נשארים התושבים מחוץ למבנה
מיכל רוזין:
 נמצא שהרשויות והמשרדים אינם מסייעים במתן מענק או הלוואה לדיירי המבנים
מיכל רוזין:
 מצאנו שעיריית תל אביב כן מסייעת לעשות שיפוצים של חזית המבנים
מיכל רוזין:
     ההמלצה הייתה למשרד השיכון ולמשרד הפנים לבחון את הגברת הסיוע לשיפוץ מבנים מסוכנים
מיכל רוזין:
 מצאנו שהאגודה לתרבות הדיור נותנת איזושהי חבילת שיפוץ לבעלי בתים משותפים שחברים באגודה, בכל מיני רמות של סיוע
מיקי לוי:
המדינה לא נותנת
מיכל רוזין:
לא נותנת
מיכל רוזין:
 מדובר כאן על שיפוץ של חזיתות ולא מדובר כאן על מקרים קיצונים שמפנים מבנה שקרס
מיקי לוי:
 חזית זה יפה, אבל חיים יותר חשובים
מיכל רוזין:
נכון
מיכל רוזין:
 סיוע למחזיקים במבנה מסוכן שנאלצו להתפנות ממנו
מיכל רוזין:
 כפי שאמרנו, לרשויות, למשרד השיכון ולמשרד הרווחה אין תוכניות ייעודיות לסיוע לדיירים שנאלצו להתפנות מבתיהם
מיכל רוזין:
 למשרד הפנים אין נוהל המאפשר ומנחה את הרשויות לסייע לדיירים מתקציבן בעתות חרום
מיכל רוזין:
      ההמלצה הייתה למשרד הפנים והשיכון, לפעול לגיבוש תוכנית סיוע ייעודית ולפרסם נוהל מנחה בנושא לרשויות המקומיות תוך שהוא התחדד בעקבות האירועים האחרונים
מיכל רוזין:
     לסיכום הדוח
מיכל רוזין:
 מצד אחד אנחנו יודעים שפוטנציאל המבנים המסוכנים בישראל הולך וגדל
מיכל רוזין:
 אנחנו מדברים על כך שיש לא מעט מבנים שנבנו לפני 1980, אז נקבע תקן שנכנס לתקנות התכנון והבנייה ובעצם מחייב בדיקת יציבות של מבנה
מיכל רוזין:
 כיום בישראל יש לנו כ-600 אלף יחידות דיור שמוגדרות כחשודות כמבנים מסוכנים, שלא עומדות בתקן, שנבנו לפני 1980
מיכל רוזין:
 זה לא אומר שכולן יחידות מסוכנות אבל זה אומר שהן כולן נבנו לפני שהתקן נכנס לתוקף
מיכל רוזין:
     תקן 413 נקבע ב-1975 אבל ב-1980 הוא נכנס לתקנות התכנון והבנייה והוא קובע את העמידות של מבנים בפני רעידות אדמה
מיכל רוזין:
 רק שבעה אחוזים משיעור יחידות הדיור שניתנו להן היתרים מכוח תמ"א 38 כאשר אחת המטרות העיקריות שלה היה חיזוק מבנים מפני רעידות אדמה
מיכל רוזין:
 רק שבעה אחוזים מימשו את זה
מיכל רוזין:
 מתוך 44 הרשויות שבדקנו אנחנו מצאנו שקרוב ל-4,800 מבנים הם מבנים מסוכנים וזה רק ב-44 רשויות
מיכל רוזין:
     לסיכום
מיכל רוזין:
 כפי שאמרנו הפוטנציאל הוא גדול וזה בעצם עלול להוות מעין פצצה מתקתקת אם לא מטפלים בה
מיכל רוזין:
 צריך לפעול לאיתור המבנים המסוכנים, למעקב אחר טיפול בהם ולהבטיח את הסרת הסכנה מהם לציבור
מיקי לוי:
תודה רבה על הסקירה המפחידה משהו
מיקי לוי:
 יסלחו לי משרדי הממשלה, אני רוצה להתחיל דווקא עם הרשויות, עם הערים שנבדקו שהם השחקנים המרכזיים
מיקי לוי:
 אני לא מפנה אליכם אצבע מאשימה
מיקי לוי:
 אני מבין את מה שקרה
מיקי לוי:
 שוב אני אומר שהמדינה לא יכולה לרחוץ ידיה
מיקי לוי:
 בסוף זה יישאר בתוך השלטון המקומי
מיקי לוי:
 לא יעזור כלום
מיקי לוי:
 המדינה לא מסוגלת לעשות את זה, לא מסוגלת לרכז את זה, אבל כן מסוגלת לתת כסף לעניין הזה ונראה בהמשך מה לעשות
מיקי לוי:
      מרכז השלטון המקומי שמסוגל בעוצמתו לנסות ולהרים את הנושא
מירה סלומון:
ראש מינהל משפט וכנסת, מרכז השלטון המקומי
מירה סלומון:
 תודה רבה לכם על הדיון החשוב הזה
מירה סלומון:
     כפי שצוין בסקירה של נציגת מבקר המדינה, נקודת המוצא שאיתה יוצאים לדרך היא שבעלי הנכסים הם האחראים לתחזוקה נאותה של הנזק שלכם
מירה סלומון:
 אגב, לא משנה מתי נבנה הנכס ולפי איזה תקן
מירה סלומון:
 בעלי הנכסים הם אלה שאמורים לדאוג לתחזוקה הנאותה
מירה סלומון:
 אנחנו חייבים לומר בעניין הזה – ואם אדוני כבר ציין את אחריות המדינה - שמצאנו שברבים מהנכסים הישנים שצוינו, שנבנו לפני התקן שהסדיר את הנושא של בנייה יציבה יותר, רבים מהמבנים האלה היו מבנים שנבנו והחוזקו בבעלות של משרד הבינוי והשיכון עבור החברות המשכנות כמו עמידר, עמיגור, חלמיש שטיפלו גם בדיור הציבורי וגם באכלוס של עולים שהגיעו בראשית שנות המדינה
מיקי לוי:
אני מתנצל על שאני מפריע לך
מיקי לוי:
 כל אחד ידבר ארבע דקות כי בשעה 10:45 אנחנו חייבים לסגור ויש לנו עוד נושא לדיון
מירה סלומון:
אני אקצר
מירה סלומון:
 לימים חלק מהנכסים הללו נמכרו במצב הרעוע והמוזנח שלהם לאותם אנשים קשי יום שאספו אגורה לאגורה ולכן ההזנחה של המדינה והאחריות של המדינה מבחינת השלטון המקומי היא כפולה ומכופלת, כיוון שחלק גדול מהנכסים הם נכסים שהיא הייתה אמורה כבעלים של הנכס לדאוג לתחזוקה הנאותה שלהם
מירה סלומון:
      אלה שתי נקודות המוצא שרצינו לדבר עליהן
מירה סלומון:
 אנחנו פנינו למדינה
מירה סלומון:
 אנחנו דרשנו ממנה לקדם תוכנית לאומית כיוון שהבנו שהנושא הזה הוא מוזנח ולא מטופל כהלכה, שחוקי עזר לדוגמה שרשויות מקומיות רבות אימצו – נציגת מבקר המדינה ציינה, 86 אחוזים אוחזים בחוקי עזר – נותנים מענה רק לחלק קטן מהבעיה
מירה סלומון:
 מרגע שהוכרז מבנה כמבנה מסוכן, ניתן צו לתיקון ליקויים או צו להריסת מבנה, מה קורה עם בעלי הנכסים באותו מקום? אם מדובר במבנה שנהרס או שניתן צו להריסתו, לאן ילכו, לאן יתפנו האנשים? מי האחראי לזה ומאילו מקורות ומשאבים אפשר יהיה לדאוג לדבר הזה?     אדוני ביקש לקצר
מירה סלומון:
 אם כן, זו מורכבות מאוד מאוד גדולה בביצוע
מירה סלומון:
 הזנחה של שנים של המדינה את התחום בעצם נתנה איזה פלסטר לבעיה שהיא חמורה מאוד מאוד
מירה סלומון:
     עוד דבר אחרון
מירה סלומון:
 נמצאת כאן מהנדסת העיר בת ים
מירה סלומון:
 כן עבדנו עם איגוד מהנדסי עם איגוד מהנדסי הערים ואיגוד מהנדסים ואדריכלים לא של הרשויות המקומיות בניסיון לייצר איזושהי תפיסה של מיפוי של מבנים שהם בפוטנציאל סיכון מתוך כלל המבנים שציינה נציגת מבקר המדינה, שהם מבנים שלא נבנו בתקן
מירה סלומון:
 יצרנו איזה שהם קריטריונים
מירה סלומון:
 באנו לישיבות עם משרדי הממשלה בנושא הזה
מירה סלומון:
 לצערנו לא תם הטיפול
מירה סלומון:
 אנחנו עדיין בדיונים ועדיין בחשיבה ואפילו יש הקפאה מסוימת בטיפול בעקבות שינויים של השלטון המרכזי
מירה סלומון:
 תודה
מיקי לוי:
מהניסיון שלך, מה עושים? אני לא רוצה לצאת בסוף הדיון הזה במצב שהדוח החמור מאוד שעיקרו סיכון חיי אדם יישאר על המדף
מיקי לוי:
 מה עושים?
מירה סלומון:
לתפיסתנו ולשיטתנו צריך קודם כל לסייע בהשלמת מיפוי של מבנים שהם בפוטנציאל של סיכון
מירה סלומון:
 לאחר שיש את המיפוי ביד, צריך לדעת אילו משאבים נותנים לתושבים
מירה סלומון:
 יש רשויות מקומיות שכבר התחילו ליזום, הקימו קרנות, הקימו חברות שנותנות הלוואות לבעלי הנכסים כדי שהם יוכלו לבצע את התיקונים ככל שאפשר לבצע תיקונים
מירה סלומון:
 צריך לראות איך אפשר ייצר פרויקטים שונים של התחדשות עירונית באופן שהוא יעיל וטוב כדי לתת מענה לאותם נכסים שגם בעלי הנכסים שאין ידם משגת – וכך זה במרבית המקרים – לטפל במבנה המסוכן שלהם, עוד אפילו יוכלו להשביח את הנכס שלהם כתוצאה מהתחדשות עירונית
מירה סלומון:
 צריך לראות איך נותנים לרשויות המקומיות כלים לפטור במקומות שבהם הכלים של התחדשות עירונית לא יכולים לתת את המענים כיוון שהרשויות המקומיות לא יכולות לשאת את הנטל הזה בעצמן
מירה סלומון:
 לא מסוגלות וגם אין להן סמכויות
מירה סלומון:
     אחת הדוגמאות שעלתה על ידי נציגת מבקר המדינה לגבי הבניין שקרס בחולון, היא דוגמה שבה עיריית חולון רצתה לסייע לבעלי הנכסים ומחזיקי הדירות, כי לא תמיד בעל הנכס גר בדירה שלו, לסייע בשכר דירה בינתיים עד שאפשר יהיה ליצור הסדר כי הבניין קרס
מירה סלומון:
 גם זזה נתקל בקשיים משפטיים משמעותיים ואמיתיים מעבר לעובדה שהרשות המקומית הייתה צריכה איכשהו למצוא מקור תקציבי מעצמה ולא כל רשות מסוגלת לייצר מקור תקציבי כזה
מירה סלומון:
     צר לי שלא סייעתי בבהירת של המצב העגום
מיקי לוי:
 עיריית תל אביב
ודים דוידוב:
מומחה בתחום מבנים מסוכנים
ודים דוידוב:
 אני מייצג את העירייה
ודים דוידוב:
 בדוח מבקר המדינה הוא המליץ על מיצוי האמצעים העומדים בידי הרשויות המקומיות לפעול בתחום המבנים המסוכנים
ודים דוידוב:
 האמצעי הישיר הוא חוק העזר העירוני למבנים מסוכנים
ודים דוידוב:
 נוסח החוק שונה מעיר לעיר אבל יש בו בעיקר שני דברים שהם די זהים
ודים דוידוב:
 הדבר הראשון הוא שחובת האחזקה של הנכס היא על הבעלים וראש העיר רשאי, באמצעות מהנדסים מטעמו, לדרוש ביצוע עבודות להסרת הסכנה
ודים דוידוב:
      הבעיה אותה אנחנו מזהים היא היעדר שיטה אחידה ברשויות המקומיות
ודים דוידוב:
 המצב כיום הוא שהעיריות עובדות במצב של תגובה
ודים דוידוב:
 אזרח מודאג חושש ליציבות המבנה, פונה למוקד העירוני, המוקד מקפיץ את המהנדס
ודים דוידוב:
 לפעמים כלל לא מדובר על סכנה ולפעמים המצב הוא בין עלול להוות סכנה לבין סכנה מיידית
ודים דוידוב:
 לאחר שהמהנדס חוזר למשרד, יש שלב של איתור הבעלים, נסח טאבו, ארנונה, חוקר פרטי, שליחת ההודעות ובהמשך מעקב
ודים דוידוב:
 במידה ולא מבצעים את העבודות – הגשת כתב אישום
ודים דוידוב:
 כל זה דורש הרבה מאוד ארגון מבחינת כוח אדם, איתור, אכיפה משפטית, עורכי דין וגם המחלקה ההנדסית
ודים דוידוב:
     אדוני היושב ראש, קיימים פערים בעיריות השונות
ודים דוידוב:
 במידה ויש מרפסת שתלויה מעל המדרכה הציבורית והיא עומדת לקרוס, לפעמים הרשויות עומדות חסרות אונים ואין להן את הקבלן שיודע לתת מענה ברגע האמת
ודים דוידוב:
 בעיריית תל אביב יש מנגנון
ודים דוידוב:
 במידה ואנחנו מפנים אנשים, הרווחה נותנת מענקים כספים כדי לאכלס את אותם האנשים מעכשיו לעכשיו
ודים דוידוב:
 אנחנו כן יודעים, באמצעות קבלנים, קבלני הבית, להסיר את הסכנה באופן כירורגי
ודים דוידוב:
 לפעמים זה רק גוש בטון שבכל רגע עלול ליפול על ראשי האנשים
ודים דוידוב:
 אנחנו יודעים לפעול
ודים דוידוב:
 ברוב העיריות האחרות זה לא קיים
ודים דוידוב:
      על ידי החברה להתחדשות עירונית עזרא ובצרון אנחנו כן נותנים מענקים במידה והבעלים הולכים לשיפוץ מקיף
ודים דוידוב:
 אנחנו יודעים לתת מענקים כאלה ואחרים
ודים דוידוב:
 כן חשוב לפעול בכל שלב ושלב ולא להיות בחוסר אונים ברגע האמת שזו הבעיה אותה אנחנו מזהים היום
ודים דוידוב:
     דיברו הרבה על סקר מבנים יזום
ודים דוידוב:
 עיריית פתח תקווה עשתה סקר מבנים
ודים דוידוב:
 גם אנחנו השתדלנו לעשות סקר מבנים אבל העניין הוא שסקר מבנים מוליד הרבה מפגעים בטיחותיים כאשר לא בהכרח הבניין מהווה סכנה אלא יש מפגע בטיחותי שצריך להסיר באופן כירורגי
ודים דוידוב:
 אותו הסקר יוליד הרבה מאוד הכרזות על מבנים כמבנים מסוכנים
ודים דוידוב:
 מכאן מגיע שלב איתור הבעלים, שליחת הודעות, אכיפה בבית המשפט המקומי, הרבה מאוד אדמיניסטרציה שנדרש הרבה כוח אדם לזה
ודים דוידוב:
 העיריות היום סובלות ממצוקת כוח אדם
ודים דוידוב:
 יש הרבה מאוד עיריות שהתקנים פתוחים אבל אף אחד לא מגיש מועמדות להיות מהנדס ולכן אין כוח אדם שיעשה את העבודה
ודים דוידוב:
     הסתדרות המהנדסים פעלה בהשכלה הגבוהה
ודים דוידוב:
 הייתה בעיית גיוס מרצים אבל פתחו טבלאות שכר להסכמים קיבוציים מתקדמים שיודעים להתממשק עם השוק החופשי
מיקי לוי:
דבר איתי על המבנים
מיקי לוי:
 עזוב את השכר
מיקי לוי:
 מה צריך לעשות
ודים דוידוב:
לבנות נהלים, כוח אדם שידע לבצע את העבודה או באמצעות קבלנים
ודים דוידוב:
 ובסוף מהנדסים
ודים דוידוב:
 חסרים מהנדסים
ודים דוידוב:
 מהנדסים לא באים לעבוד
מיקי לוי:
 שוב, תשתדלו לסייע לי
מיקי לוי:
 אני לא המומחה כאן
מיקי לוי:
 אני מאוד מודאג וכולנו מחכים שרעידת האדמה הקלה תביא לקריסת כמה מבנים או פגעי מזק האוויר ואז המדינה תתעורר כשיהיו הרוגים
מיקי לוי:
 אני לא מהנדס בניין, תאמרו לי מה העיריות, מה השלטון המקומי, מה השלטון המרכזי הפדרלי צריך לעשות כדי שנצא מכאן עם איזושהי תוכנית, הצעת חוק מטעם הוועדה, דרישה ממשרד הפנים
מיקי לוי:
 אני לא יודע
מיקי לוי:
 זה נושא שלמדתי אותו רק בשבועות האחרונים בגלל הביקורת של מבקר המדינה
מיקי לוי:
 אני מצפה מאוד מהשלטון המקומי שיגיד מה צריך לעשות
מיקי לוי:
 אני לא מצפה מהשלטון הפדרלי
מירה סלומון:
כפי שאמרתי, אדוני, המיפוי הראשוני של מבנים בפוטנציאל הוא המפתח לכל דבר כיוון שאז אפשר לדעת מה צריך לתקצב, כמה צריך לתקצב, איך אפשר לייצר תוכניות שהן כירורגיות
מירה סלומון:
 עד שלא יושלם המיפוי הזה ועד שלא נדע שממשלה יש נכונות להקדיש לזה משאבים ותקציבים, אנחנו נמצאים בקושי של ממש
מירה סלומון:
      נציג עיריית תל אביב גם ציין את קושי בכוח אדם שלצערנו זה משהו שהוא רוחבי
מירה סלומון:
 סוגיית כוח האדם בשלטון המקומי היא בחסר מאוד מאוד גדול
מיקי לוי:
תכף נראה את השחקנים המרכזיים כמו משרד הפנים ומשרד השיכון, נראה מה יש להם להגיד בעניין הזה
מיקי לוי:
     עיריית בת ים
מיכל בירן:
אני אשתדל להיות תכליתית